《山房约会於黄滩别后寄似》
宋代·何梦桂

玉堂佳人佩琼英，月下乍见心眼明。
贞心野雪压不死，幽韵天风吹逾清。
玉龙声高夜漏下，绿衣舞短天鸡鸣。
岁寒一见苦易别，安得白头敦弟兄。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。